《任子严凌风阁》
宋代·王庭圭

朱帘下瞰梅花发，百尺梢头挂玉钩。人在半天攀玉蕊，山如方丈接瀛洲。

曾留深夜乘鸾女，相对谁家却月楼。将此层轩拟东阁，正缘诗兴似扬州。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。